สังคมข่าวหุ้น
*ดัชนีตลาดหุ้นไทยปิดที่ระดับ 1,661.96 จุด เพิ่มขึ้น 1.28 จุด มูลค่าการซื้อขาย 52,936.38 ล้านบาท ช่วงสัปดาห์นี้ ลุ้นผลการประชุมเฟด ซึ่งตลาดคาดการณ์กันว่าจะมีการปรับลดอัตราดอกเบี้ย 0.25%
15 ก.ย. 2562

สโนว์แมน
*ดัชนีตลาดหุ้นไทยปิดที่ระดับ 1,661.96 จุด เพิ่มขึ้น 1.28 จุด มูลค่าการซื้อขาย 52,936.38 ล้านบาท ช่วงสัปดาห์นี้ ลุ้นผลการประชุมเฟด ซึ่งตลาดคาดการณ์กันว่าจะมีการปรับลดอัตราดอกเบี้ย 0.25%
*GULF ราคาเริ่มปรับตัวขึ้น เมื่อวันที่ 13 ก.ย. 2562 หลังผู้บริหารปฏิเสธข่าวลือที่มีเผยแพร่ในกลุ่มไลน์ ทั้งการผิดนัดชำระหนี้ตั๋ว B/E จำนวน 5,000 ล้านบาท การผิดนัดชำระหนี้เงินกู้กับธนาคารกรุงไทย 35,000 ล้านบาท และพัวพันกับธุรกรรมการเงินของ EARTH ว่าไม่เป็นความจริง เชื่อว่าเป็นการสร้างข่าวเท็จ เพื่อสร้างราคา และสร้างสถานการณ์ ให้ตกใจขายหุ้นออกมา จึงส่งผลให้ราคาหุ้นในช่วงวันที่ 11-12 ก.ย. 2562 ปรับลดลงกว่า 3% พร้อมเตรียมร้องก.ล.ต.เอาผิด ย้ำบริษัทมีความมั่นคง มีฐานะการเงินที่แข็งแกร่ง และมีผลการดำเนินงานที่เติบโตต่อเนื่อง คาดไตรมาส 3/2562 มีกำลังการผลิตเพิ่มขึ้นประมาณ 300-400 เมกะวัตต์ เมื่อเทียบกับช่วงเดียวกันของปีก่อน
*SMART ผู้ถือหุ้นไฟเขียวออก SMART-W2 จำนวน 92 ล้านหน่วย มูลค่าที่ตราไว้หน่วยละ 1 บาท อายุ 2 ปี จัดสรรให้ผู้ถือหุ้นเดิมในอัตรา 5:1 คาดจัดสรร SMART-W2 ให้ผู้ถือหุ้นเดิมตามสัดส่วนการถือหุ้น วันที่ 4 ต.ค. 2562 หวังระดมเงินทุนไปใช้ปรับปรุงประสิทธิภาพเครื่องจักร พัฒนาผลิตภัณฑ์ พัฒนาระบบงานต่าง ๆ เช่น โปรแกรมคอมพิวเตอร์ที่ใช้ในการผลิต ระบบบริหารคลังสินค้า และระบบจัดส่งสินค้า ซื้อแหล่งวัตถุดิบ รวมทั้งใช้เป็นเงินทุนหมุนเวียน
*UPA เตรียมลงนามสัญญาการซื้อขายหุ้นโครงการน้ำประปาแสนดินในสปป.ลาวเร็ว ๆ นี้ รวมถึงยังอยู่ระหว่างเจรจาดีล M&amp;A โรงไฟฟ้าโซลาร์ฟาร์มอีก 2-3 โครงการ คาดว่าจะเห็นความชัดเจน 1 ในโครงการ กำลังการผลิต 50 เมกะวัตต์ในเวียดนาม ลักษณะการร่วมทุน ขณะที่ในประเทศอยู่ระหว่างเจรจา 1-2 โครงการ ลักษณะการเข้าซื้อกิจการ ช่วยหนุนผลประกอบการบริษัทให้เติบโตเพิ่มขึ้นได้
*บอร์ด RJH ไฟเขียวทุ่มงบลงทุน 485 ล้านบาท ลงทุนโรงพยาบาลแห่งใหม่ 2 แห่ง ใน จ.สระบุรี เน้นกลุ่มลูกค้าสิทธิประกันสังคม คาดสามารถเริ่มเปิดดำเนินการได้ในช่วงปลายปี 2564 และ จ.น่าน เริ่มเปิดบริการได้ภายในปี 2566 ซึ่งจะเน้นให้บริการกลุ่มลูกค้าเงินสดและประกันสุขภาพ หวังสร้างการเติบโตยั่งยืน พร้อมเตรียมเปิดศูนย์ฟอกไตเทียมระดับพรีเมียม-เปิดศูนย์คีโม หวังหนุนรายได้ปีนี้โต 10-15% จากปีก่อน
*IVL แจ้งบริษัทย่อย “อินโดรามา เวนเจอร์ส โกลบอล เซอร์วิสเซส” ออกหุ้นกู้ 300 ล้านเหรียญฯ อายุ 5 ปี อัตราดอกเบี้ยคงที่ 4.375% ต่อปี รองรับลงทุน และรีไฟแนนซ์
*CHO มีลุ้นงานใหม่ที่อยู่ระหว่างรอประมูลกว่า 2,000 ล้านบาท แบ่งเป็น รถลำเลียงอาหารสำหรับเครื่องบิน สายการบินของดูไบ มูลค่าประมาณ 250 ล้านบาท คาดรู้ผลช่วงปลายเดือน ก.ย.-ต้น ต.ค. และการประมูลงานเช่ารถโดยสารของบขส. 257 คัน มูลค่าโครงการรวม 1,826 ล้านบาท คาดว่าจะเปิดประมูลช่วง ต.ค.นี้ การที่ผู้ถือหุ้น CHO อนุมัติเพิ่มวงเงินออกหุ้นกู้เป็น 2,000 ล้านบาท จากเดิม 1,000 ล้านบาท รองรับแผนขยายธุรกิจ เพิ่มขีดความสามารถการแข่งขัน จากโอกาสในการรับงานเพิ่ม หากได้งานใหม่ก็จะเพิ่มแบ็กล็อกได้ จากปัจจุบันมีแบ็กล็อกราว 1,828 ล้านบาท
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.